Správa

o stave obnovy evidencie niektorých pozemkov a právnych vzťahov k nim podľa zákona NR SR č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov

Zámer sprehľadniť pozemkové vlastníctvo v SR bol po roku 1990 prvýkrát uplatnený v Koncepcii usporiadania pozemkového vlastníctva v SR, schválenej uznesením vlády SR č. 869/1993 z 23.11.1993 a jej Organizačného zabezpečenia schváleného uznesením vlády SR č. 572/1994 zo 14.6.1994. 
Záväzok obnoviť a usporiadať pozemkové vlastníctvo sa uplatnil v zákone SNR č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov, v zákone NR SR č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov, neskôr voči Európskej únii v Národnom programe pre prijatie Acquis communantaire (NPAA), schválenom uznesením vlády SR č. 237/1998 z.24.3.1998, a v ďalších koncepčných dokumentoch vzťahujúcich sa na konkrétne územia SR. 
Obnova evidencie niektorých pozemkov a právnych vzťahov k nim podľa zákona NR SR č. 180/1995 Z. z. v znení neskorších predpisov sa realizuje podľa každoročne vládou Slovenskej republiky schvaľovaných harmonogramov.
	K 30. 6. 2003 je stav obnovy evidencie niektorých pozemkov a právnych vzťahov k nim nasledovný:

I.	Ministerstvo pôdohospodárstva Slovenskej republiky

Podľa schválenej Koncepcie usporiadania pozemkového vlastníctva v Slovenskej republike a jej Organizačného zabezpečenia obnovuje Ministerstvo pôdohospodárstva Slovenskej republiky evidenciu pôvodných pozemkov a právnych vzťahov k nim v 1195 katastrálnych územiach.
Ministerstvo pôdohospodárstva Slovenskej republiky zabezpečilo konanie vo všetkých jemu prislúchajúcich a v harmonogramoch schválených katastrálnych územiach, preto nepredkladá harmonogram katastrálnych území na konanie o obnove evidencie niektorých pozemkov a právnych vzťahov k nim na rok 2004.

Ministerstvo pôdohospodárstva Slovenskej republiky usporadúva pozemkové vlastníctvo v jednotlivých katastrálnych územiach v tomto členení:
Konanie o pozemkových úpravách podľa Zákona NR SR č. 330/1991 Zb.	Konanie o obnove evidencie niektorých pozemkov a právnych vzťahov k nim podľa Zákona NR SR č. 180/1995 Z. z.	
RPS, RVP, ZRPS	ROEP, RvIN	
759
katastrálnych území	1195
katastrálnych území	
z toho k 30.06.2003 je ukončených:
750
katastrálnych území	804
katastrálnych území	

Druh
registra	                                                     kategória c ..... 860
Katastrálne územie                      kategória d .... 219 
                                                     kategória e ..... 116
                                                     ..................... 1195	
	počet katastrálnych území	ukončené 
registre	registre zapísané v katastri nehnuteľností	rozpracované registre	
RPS, RVP, ZRPS	759	750	719	9	
ROEP, RvIN	1195	804	751	391	
Poznámka:
Na rozdiel od prác vykonávaných podľa zákona NR SR č. 180/1995 Z. z. v znení neskorších predpisov (ROEP) sa zostavovanie registrov podľa zákona SNR č. 330/1991 Zb. v znení neskorších predpisov vykonáva mimo zastavaného územia obce (RPS, RVP, ZRPS). Registre podľa zákona SNR č. 330/1991 Zb. v znení neskorších predpisov, sa rozšíria v rámci konania podľa zákona NR SR č. 180/1995 Zb. v znení neskorších predpisov, o zastavané územie obce (RvIN).
Vysvetlivky:
RPS  - register pôvodného stavu - register zostavovaný v konaní  podľa zákona SNR č. 330/1991 Zb. v znení neskorších predpisov v rámci  neukončeného projektu pozemkových úprav
RVP - register vlastníckych práv - register zostavovaný v konaní  podľa zákona SNR č. 330/1991 Zb. v znení neskorších predpisov v katastrálnom území so zjednoteným operátom t.j. v katastrálnom území kategórie a, b
ZRPS - zjednodušený register pôvodného stavu - register zostavovaný v konaní podľa zákona SNR č. 330/1991 Zb. v znení neskorších predpisov v katastrálnom území s nezjednoteným operátom t.j. v katastrálnom území kategórie c, d, e.
ROEP - register obnovenej evidencie pozemkov - register zostavovaný v konaní podľa zákona NR SR č. 180/1995 Z. z. v znení neskorších predpisov v celom katastrálnom území
RvIN  - register obnovenej evidencie pozemkov zostavovaný v konaní podľa zákona NR SR č. 180/1995 Z .z. v znení neskorších predpisov po RVP alebo ZRPS
Z tabuľkového prehľadu vyplýva, že v konaní podľa zákona SNR č. 330/1991 Zb. usporadúva Ministerstvo pôdohospodárstva Slovenskej republiky pozemkové vlastníctvo v 759 k.ú., z toho je 750 registrov ukončených a z nich je 719 zapísaných v katastri nehnuteľností (96 %).
V konaniach podľa zákona NR SR č. 180/1995 Z. z . v znení neskorších predpisov obnovuje Ministerstvo pôdohospodárstva Slovenskej republiky evidenciu niektorých pozemkov a právnych vzťahov k nim v 1195 k.ú., z toho v 641 prípadoch po už zostavených registroch v konaní podľa zákona SNR č. 330/1991 Zb. v znení neskorších predpisov t.j. po RVP alebo ZRPS.
K 30.6.2003 je ukončených 804 registrov a z nich je 751 zapísaných v katastri nehnuteľností (93 %).
Na práce súvisiace s usporiadaním pozemkového vlastníctva a pozemkové úpravy má Ministerstvo pôdohospodárstva Slovenskej republiky v roku 2003  k dispozícii 128,8 mil. Sk, z toho bolo k 30.6.2003 vyčerpaných 54 mil. Sk (42 %).
Doposiaľ Ministerstvo pôdohospodárstva Slovenskej republiky vynaložilo na obnovu evidencie niektorých pozemkov a právnych vzťahov k nim a na pozemkové úpravy 1,4 miliardy Sk.
Ministerstvo pôdohospodárstva Slovenskej republiky potrebuje v zmysle ďalej uvedených uznesení vlády SR v roku 2004 na usporiadanie pozemkového vlastníctva a pozemkové úpravy 920 mil. Sk, z toho z návrhu rozpočtu Ministerstva pôdohospodárstva Slovenskej republiky 910 mil. Sk a z príspevku Slovenského pozemkového fondu 10 mil. Sk:

050 0301       Pozemkové úpravy a usporiadanie pozemkového
	          vlastníctva ........................................................................................... 350 mil. Sk
v členení:
a)	obnova evidencie niektorých pozemkov a právnych vzťahov
k nim podľa zákona  NR SR č. 180/1995 Z .z. v znení 
neskorších predpisov (A, B, C, G) ............................................................. 120 mil. Sk
 b)   pozemkové úpravy podľa §§ 8 až 14 zákona SNR
       č. 330/1991 Z.z. v znení neskorších predpisov (A, B, C, D, E, F)  ............. 200 mil. Sk
c)    zjednodušené a zrýchlené postupy usporiadania vlastníckych a užívacích
       pomerov k pozemkom podľa §15 zákona SNR č. 330/1991 Zb. v znení 
       neskorších predpisov (A, B, D) ....................................................................  30 mil. Sk

050 0302	Pozemkové úpravy (Sektorový operačný program, J) ...................... 545 mil. Sk
050 0303	Pozemkové úpravy (Plán rozvoja vidieka, I) .....................................  15 mil. Sk
050 0304 	Pozemkové úpravy (SAPARD, H) ...................................................   10 mil. Sk
___________________________________________________________________________                                                                 
 Spolu ......................................................................................................................  920  mil. Sk

Vysvetlivky:
A –   Koncepcia usporiadania pozemkového vlastníctva v Slovenskej republike,
	uznesenie vlády SR č. 869 z 23.XI.1993
B –   Organizačné zabezpečenie projektu usporiadania pozemkového vlastníctva v Slovenskej republike,
  uznesenie vlády SR č. 572 zo 14.VI.1994
C –   Národný program pre prijatie Acquis communantaire (NPAA),
uznesenie vlády SR č. 237/1998
D –  Zákon SNR č. 330/1991 Zb. v znení neskorších predpisov o pozemkových úpravách,
usporiadanie pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov
E  –  Pozemkové úpravy v k.ú. v dosahu a.s. ZSNP Žiar nad Hronom,
uznesenie vlády SR č. 526 z 11.VIII.1995
F –   Pozemkové úpravy v k.ú. veľkého územného celku Vysoké Tatry, Západné Tatry, Orava a Spišská Magura,
uznesenie vlády SR č. 78 z 1.II.1996
G –  Zákon NR SR č. 180/1995 Z.z. o niektorých opatreniach na usporiadanie vlastníctva k pozemkom v znení neskorších predpisov
H –  Program SAPARD
I  -   Plán rozvoja vidieka SR
J  -  Sektorový operačný program

	Výška požadovaných finančných prostriedkov (a, b, c) bola schválená uznesením vlády SR č. 1023 zo 6. 12. 2000, ktorým vláda SR schválila novelizáciu Organizačného zabezpečenia projektu usporiadania pozemkového vlastníctva.
	Výška požadovaných finančných prostriedkov (d) vyplýva z aktuálnych podmienok stanovených programom SAPARD, Plánom rozvoja vidieka SR a Sektorovým operačným programom súvisiacich s čerpaním finančných prostriedkov z Európskych fondov vo výške 2 mld. Sk v rokoch 2004 – 2006.
	Táto suma predstavuje minimálny limit finančných prostriedkov, ktoré umožňujú plniť Koncepciu usporiadania pozemkového vlastníctva v SR a jej Organizačného zabezpečenia pri zachovaní časového a finančného rozvrhu nákladov na registráciu vlastníckych práv k pozemkom a pozemkové úpravy a čerpanie finančných prostriedkov, ktoré nám Európa v rámci rozvoja poľnohospodárskeho trhu a aktivít súvisiacich s rozvojom regiónov a obcí môže poskytnúť.
	K 30. 6. 2003 má Ministerstvo pôdohospodárstva Slovenskej republiky na základe vládou schválených harmonogramov katastrálnych území na konanie o obnove evidencie niektorých pozemkov a právnych vzťahov k nim v rokoch 1996 – 2003 a iných nižšie citovaných vládnych uznesení uzatvorené obchodno-záväzkové vzťahy na rok 2004 v celkovej hodnote cca 120 mil. Sk.
	V súvislosti s prípravou štátneho rozpočtu SR na rok 2004, kde sú v rámci programového rozpočtovania kapitoly Ministerstva pôdohospodárstva SR vyčlenené finančné prostriedky v rámci nasledujúcich programov: 

050 0301        Pozemkové úpravy a usporiadanie pozemkového
	           vlastníctva ..................................................................................... 148 867 tis. Sk
050 0302	Pozemkové úpravy (Sektorový operačný program, J)  ............... 182 570 tis. Sk
050 0303	Pozemkové úpravy (Plán rozvoja vidieka, I)  ............................... 12 800 tis. Sk
050 0304 	Pozemkové úpravy (SAPARD, H)  ..............................................   6  163 tis. Sk

Spolu ..................................................................................................................  350 400 tis. Sk
si dovoľujeme, v prípade neakceptovania nášho návrhu, upozorniť na to, že Ministerstvo pôdohospodárstva SR:
•	nevyčerpá finančné prostriedky zo štrukturálnych fondov ES
•	neusporiada pozemkové vlastníctvo v SR už ani v spoločensky prijateľnom termíne
•	nesplní ani jedno uznesenie vlády SR týkajúce sa usporiadania pozemkového vlastníctva a pozemkových úprav
869/1993 Koncepcia usporiadania pozemkového vlastníctva 
572/1994 Organizačné zabezpečenie koncepcie usporiadania pozemkového vlastníctva
526/1995 Pozemkové úpravy v k.ú. v dosahu a.s. ZSNP Žiar nad Hronom
78/1996 Pozemkové úpravy v k.ú. Veľkého územného celku Vysoké Tatry, Orava a Spišská Magura
•	bude musieť čeliť súdnym sporom so zhotoviteľmi za neuhrádzanie faktúr za ukončené práce v zmysle uzatvorených zmlúv o dielo.
Problémom, ktorý bráni rýchlejšiemu dokončovaniu prác, je dlhodobý nedostatok odborných kapacít na správach katastra, ktoré pri preberaní a kontrole registrov zisťujú aj nepresnosti v údajovej báze katastra a tieto nestačia pružne odstraňovať. Samotný zápis prevzatých registrov prebieha automatizovane.

II. Úrad geodézie, kartografie a katastra Slovenskej republiky

Evidencia vlastníckych vzťahov k pozemkom má z historických dôvodov v rozličných regiónoch SR rôznorodú kvalitu. V zmysle zákona NR SR č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov sa rozbehla kampaň na usporiadanie vlastníctva k pozemkom. Nato, aby Úrad geodézie, kartografie a katastra SR (ďalej len ÚGKK SR), zvládol svoje zákonné úlohy a nespomalil rozvoj štátu v procese vstupu do EU, je nevyhnutné obnovu evidencie pozemkov aj dôsledne ukončiť. 
Plnenie úloh spojených s konaním o obnove evidencie niektorých pozemkov a právnych vzťahov k nim, vyplývajúcich zo zákona NR SR č.180/1995 Z. z. (zostavenie registra obnovenej evidencie pozemkov, ďalej len „registre“) zabezpečuje ÚGKK SR prostredníctvom katastrálnych úradov v členení na 2 skupiny úloh :
a)	konanie v 2308 katastrálnych územiach kategórie a, b podľa vládou SR schválených harmonogramov na jednotlivé roky,
b)	kontrola zapísateľnosti, odstraňovanie chýb v báze údajov katastra a následný zápis registrov do katastra z celého územia Slovenska t. j. z  2308 katastrálnych území, kde katastrálne úrady sú správnym orgánom a v 1195  katastrálnych územiach kategórie c, d, e, kde sú správnym orgánom odbory pozemkové poľnohospodárstva a lesného hospodárstva okresných úradov.
ad. a) konanie v 2308 katastrálnych územiach kategórie a, b ...
K 30. 6. 2003 ÚGKK SR, resp. katastrálne úrady  plnia úlohy podľa schválených harmonogramov v roku 1996-2003 takto:
Tab.  1
	
1996	
1997	
1998	
1999	
2000	
2001	
2002	
k 30.6.
2003	celkom k 30.6.2003	
ZADÁVANIE PRÁC
(počty kat. území)					
Schválené v harmonogramoch	606	202	137	193	0	36	49	-	1223	
Zmluvne zabezpečené	523	168	94	108	72	23	102 	14	1104	
Schválené rozhodnutím	0	32	136	131	120	102	131	35	687	
Zapísané v katastri	0	14	98	134	124	109	130	48	657	
FINANČNÉ ZABEZPEČENIE PRÁC (mil. Sk)					
Pridelené finančné prostriedky	235,0	192,8	155,416	119,480	114,890	85,690	86,476	86,476	989,885	
Čerpané finančné prostriedky	127,099	150,733	108,512	103,276	114,470	71,125	104,082	28,358	807,655	

Z uvedeného vyplýva, že k 30.6.2003 z celkového počtu katastrálnych území (2308) je v harmonogramoch schválených (1223) – 53 % katastrálnych území a konanie je zabezpečené v (1104) – 48 % katastrálnych územiach.
K 30. 6. 2003 je ukončených 687 registrov a z nich je zapísaných v katastri nehnuteľností 657,  t. j. 95,6 % katastrálnych území.
Z doteraz pridelených finančných prostriedkov na obnovu evidencie niektorých pozemkov a právnych vzťahov k nim (989,885 mil. Sk) vyčerpal ÚGKK SR k 30.6.2003  807,655 mil. Sk  t. j. 81,6 %. Nižšie čerpanie v rokoch 1996 až 1998 vzniklo v dôsledku viazania finančných prostriedkov na úlohe v príslušnom roku. Uvolnením viazania v ďalších rokoch boli prostriedky rozpočtu čerpané na 100%. Podobne finančné prostriedky pridelené rozpočtom na rok 2003 budú do konca roka vyčerpané. Vyššie čerpanie v roku 2002 oproti rozpočtu bolo v dôsledku finančnej pomoci Slovenského pozemkového fondu.
Schválením novely Organizačného zabezpečenia projektu usporiadania pozemkového vlastníctva uznesením vlády SR č. 1023/2000 zo dňa 6.12.2000 (ďalej iba Organizačné zabezpečenie), bol stanovený časový a finančný rozvrh nákladov na každý rok riešenia úlohy s cieľom skončiť úlohu do roka 2005. Navrhovaný finančný objem nákladov na zabezpečenie úlohy podľa tejto novely počnúc rokom 2001 a každoročne do roku 2005 bol 400 mil. Sk (stĺpce „C“ grafu). 
V dôsledku rozpočtovej nedostatočnosti štátneho rozpočtu bolo v roku 2001, 2002 a aj v roku 2003 pridelených iba 22 % z požadovaného objemu 400 mil. Sk (stĺpce „A“ grafu). Pokiaľ nebude možné zo štátneho rozpočtu vyčleniť reálne potrebnú čiastku na riešenie úlohy a vláda SR schváli čerpanie prostriedkov štátneho rozpočtu len na úrovni predchádzajúcich rokov, dodávatelia budú katastrálne úrady penalizovať za nedodržanie zmluvných termínov úhrady ukončených prác. Termín dokončenia úlohy podľa novely Organizačného zabezpečenia - rok 2005 nebude možné pri redukovanom financovaní úlohy dodržať a termín ukončenia úlohy sa odsunie na rok 2023 (stĺpce „A“ grafu).
V súvislosti s dohodnutými podmienkami vstupu SR do EU sa predpokladá uvoľnenie trhu s poľnohospodárskou pôdou zahraničným osobám do 7 rokov od vstupu. Splnenie tohoto záväzku by vyžadovalo dva a pól násobné navýšenie finančného objemu počnúc rokom 2004 oproti súčasnému stavu (stĺpce „B“ grafu). V prípade splnenia tejto požiadavky možno úlohu ukončiť v roku 2010.

Grafické vyjadrenie objemu finančných prostriedkov štátneho rozpočtu potrebné v jednotlivých rokoch na ukončenie úlohy
	
Postup plnenia súčasného rozpočtového krytia ................................................................. „A“
Potreba finančného zabezpečenia na ukončenie úlohy do 7 rokov od vstupu do EU ....... „B“
Návrh časového a finančného rozvrhu nákladov z roku 2000 .......................................... „C“

Objem finančných prostriedkov štátneho rozpočtu v jednotlivých rokoch – podľa grafu
v mil. Sk	
stĺpce grafu	2001	2002	2003	2004	2005	2006	2007	2008	2009	2010	2011-2022	2023	
„A“	85,7	86,5	90	90	90	90	90	90	90	90	12 x 90	27,8	
„B“	85,7	86,5	86,5	248,8	248,8	248,8	248,8	248,8	248,8	248,8	-	-	
„C“	400	400	400	400	400	-	-	-	-	-	-	-	

Dôvody meškania prác pri plnení úlohy :
•	nedostatok finančných prostriedkov 
•	na dofinancovanie rozpracovaných a ukončených registrov (predlžované neschopnosť plniť zmluvné finančné záväzky voči spracovateľom, sú dôsledkom dlhu cca 112,6 mil. Sk);
•	na zadávanie nových registrov, čoho výsledkom je zvyšujúci sa rozdiel medzi počtom zaradených katastrálnych území v harmonograme a skutočne zadaných registrov; 
•	na financovanie súvisiacich prác na správach katastra;
•	nedostatočný záujem kvalitných spracovateľov o tieto práce, 
•	veľký počet zrušených výberových konaní v dôsledku námietok uchádzačov,
•	nedostatok odborných pracovníkov na správach katastra spôsobilých priebežne  kontrolovať, preberať a po ukončení zapísať registre v katastri.
Požadované finančné prostriedky na rok 2004 podľa katastrálnych úradov
Potrebné finančné prostriedky na zabezpečenie úlohy v pôsobnosti ÚGKK SR podľa katastrálnych úradov na rok 2004 sú v tab. 2. V čiastke 112,6 mil. Sk  sú  potrebné predovšetkým na dofinancovanie dokončených prác podľa zmluvných termínov a reálnych predpokladov ich splnenia v roku 2003 a 2004 a v čiastke 136,2 mil. Sk na  financovanie prvých etáp prác v katastrálnych územiach, ktorých zoznam navrhujeme vláde SR na schválenie v harmonograme na rok 2004 v tejto správe (príloha 1), resp. na zadanie katastrálnych území zaradených v skorších harmonogramoch.  Uvedená požiadavka je aj s súlade s navrhovaným riešením s cieľom ukončiť úlohu usporiadania vlastníctva do roku 2010.
	     Tab. 2
Katastrálny úrad v	Potrebné finančné prostriedky
na rok 2004 (mil. Sk)	
Bratislave	18,0 	
Trnave	12,1 	
Nitre	72,0 	
Trenčíne	17,2 	
Žiline	71,0 	
Banskej Bystrici	17,0 	
Prešove	23,5 	
Košiciach	18,0 	
Spolu	248,8	
Napriek potrebe finančných prostriedkov požadovaných katastrálnymi úradmi, ÚGKK SR v rámci programového rozpočtovania svojej kapitoly má na rok 2004 vyčlenené finančné prostriedky v rámci podprogramu:
07U 02	Usporiadanie pozemkového vlastníctva ..........................  86.000  tis. Sk
Každoročný deficit financovania zostavovania nových registrov v štátnom rozpočte predlžuje ukončenie úlohy a pôsobí protismerne voči dynamike rozvoja národného hospodárstva. Nedofinancovanie dlhodobo rozpracovaných registrov znemožňuje ich fyzické ukončenie a uvoľnenie spracovateľov na nové práce a tiež v istej fáze pred dokončením registrov narúša niektoré štandardné služby katastra. 

Návrh katastrálnych území do harmonogramu na rok 2004
Do harmonogramu katastrálnych území na rok 2004 je navrhnutých 49 katastrálnych území s cieľom urýchleného usporiadania vlastníctva na území, ktoré v krátkom čase prinesie finančný a sociálny profit: 
•	katastrálne územia okrajových častí veľkých miest (veľký počet podaní), 
•	katastrálne územia pozdĺž diaľnic a iných dôležitých dopravných trás, kde sú plánované investície v prospech rozvoja štátu a regiónov (podľa záväzných regulatívov ÚPN VÚC),
Počet navrhovaných katastrálnych území na rok 2004 nadväzuje najmä na splnenie preferovaných aktivít:
•	rozvoj vybraných regiónov s predpokladom podpory zahraničných investícií,
•	podpora rozvoja trhu s pôdou,
•	prevod pôdy nezistených vlastníkov do vlastníctva štátu, resp. obce, 
•	podpora využívania zahraničných grantov, predvstupových a štrukturálnych fondov EU.

Ďalším, veľmi významným dôvodom potreby urýchlenia úlohy je postup realizácie projektov pozemkových úprav (pozemkové úpravy), vykonávaných podľa zákona SNR č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov a v súčasnosti hradené z fondu SAPARD. 
Pozemkové úpravy sa realizujú v zásade len v katastrálnych územiach, kde je vykonaná obnova evidencie pozemkov a právnych vzťahov k nim. Z materiálov pripravovaných Ministerstvom pôdohospodárstva SR je zrejmé, že tempo zadávania pozemkový úprav by sa v roku 2007 podstatne pribrzdilo a z dôvodu meškania obnovy evidencie niektorých pozemkov a právnych vzťahov k nim by finančné prostriedky zo štrukturálnych fondov ES neboli dočerpané.

Finančná pomoc Slovenského pozemkového fondu pri plnení úlohy
Na pomoc registrácii vlastníckych práv podľa zákona NR SR č.180/1995 Z. z. Slovenský pozemkový fond vyčlenil účelové finančné prostriedky v roku 2003 v hodnote 20 mil. Sk, ktoré v zmysle uznesenia vlády SR č. 409/2003 zo dňa 28.5. 2003 poskytol ÚGKK SR. Časť prostriedkov sa použije na dofinancovanie ukončených a rozpracovaných registrov pred ukončením, čím sa urýchli zápis registrov do katastra. Časť prostriedkov sa použije na zadanie prác vo vybraných katastrálnych územiach z harmonogramu 2003. Pri výbere katastrálnych území sa zohľadňujú aj požiadavky Slovenského pozemkového fondu. 

ad. b) kontrola zapísateľnosti, odstraňovanie chýb v báze údajov katastra a následný  zápis registrov do katastra z celého územia Slovenska ...
Okrem prostriedkov požadovaných v uvedenej novele Organizačného zabezpečenia (400 mil. Sk ročne), boli vládou SR schválené aj prostriedky na posilnenie kapacít správ katastra v rozsahu od 16 mil. Sk do 40 mil. Sk diferencovane na jednotlivé roky počnúc rokom 2001 do roku 2008 tak, aby tieto boli schopné priebežne kontrolovať, odstraňovať nedostatky v báze údajov a zapisovať do katastra registre predkladané v pôsobnosti Ministerstva pôdohospodárstva SR ako aj ÚGKK SR (pre rok 2004 čistka 40 mil. Sk). Od roku 2001 neboli na posilnenie správ katastra vyčlenené žiadne prostriedky. Ak rozpočtová podpora správ katastra bude aj v roku 2004 nepostačujúca, hrozí, že rozpracované registre nebudú preberané a zapisované do katastra v stanovených lehotách, čo naruší plnenie ostatných úloh katastra najmä poskytovanie služieb verejnosti.  Pracovnú záťaž pracovníkov správ katastra v procese obnovy evidencie niektorých pozemkov a právnych vzťahov k nim je vysoká.
Kontrola, preberanie a zápis registrov do katastra vyžaduje kvalifikovaných zamestnancov katastra, pričom nie všetky správy katastra takýmito zamestnancami disponujú. Dôvodom je nízke finančné ohodnotenie v porovnaní s odmenou za podobné práce v komerčnej sfére. 
Ak zohľadníme skutočnosť, že okrem pracovnej záťaže správ katastra súvisiacej s registráciou vlastníckych práv (správa katastra potrebuje na spracovanie priemerného katastrálneho územia 1250 hodín) je nevyhnutná ich súčinnosť aj pri projektoch pozemkových úprav zabezpečovaných Ministerstvom pôdohospodárstva SR z prostriedkov SAPARD, náročnosť na odborné kapacity správ katastra stúpa dvojnásobne. Bez príslušného finančného a personálneho zabezpečenia správ katastra pri plnení týchto úloh nemožno tempo usporiadania pozemkového vlastníctva na Slovensku ukončiť v spoločensky prijateľnom termíne.

Príloha 1
Harmonogram

katastrálnych území na konanie o obnove evidencie niektorých pozemkov a právnych vzťahov k nim na rok 2004 – gestor Úrad geodézie, kartografie a katastra Slovenskej republiky a katastrálne úrady

Kraj
Okres	  Por. číslo	
Názov   Katastrálneho Územia	
Člene-
nie
kat. úz. 	
Celková výmera 
(ha)	
Predpokladaný počet parciel	
Dôvod zaradenia
kat. úz.	
1	2	3	4	5	6	7	
Bratislavský
  Bratislava II
  Bratislava III

  Bratislava IV
  Malacky
  
  Senec	

1
2
3
4
5
6
7
8	

Nivy
Rača
Vinohrady
Dúbravka
Bystrická hora
Hrubé lúky
Farná
Ivanka pri Dunaji	

a
a
a
a
a
a
a
a	

727
1883
2518
863
208
51
645
781	

6 900
18 400
9 400
2 100
500
950
3 550
3 850	

I, IV
I
I
I
I
I
I 
I	
Trnavský
  Dunajská
         Streda

  Galanta 

  Hlohovec 

  Piešťany 

  Skalica 

  Trnava

  	

9
10
11
12
13
14
15
16
17
18
19
20
21
22
23
24
25
26
27
28
29
30
31
32	

Gabčíkovo
Šamorín
Mliečno
Kráľovianky
Sládkovičovo 
Šintava
Vinohrady nad Váhom
Hlohovec
Dvorníky 
Posádka
Koplotovce
Veľké Kostoľany 
Zákostoľany
Kocurice
Moravany nad Váhom
Banka
Ducové
Radošovce
Kopčany
Radimov
Modranka
Klčovany
Zeleneč
Dechtice	

a
a
a
a
a
a
a
a
a
a
a
a
a
a
a
a
a
a
a
a
a
a
a
a	

5240
2372
645
225
2909
1156
1070
4717
2361
193
580
2144
294
417
1079
858
263
1788
2157
1278
769
728
1175
1946	

4869
1344
787
123
1810
944
1363
5660
2930
80
150
1892
657
170
1179
1154
180
4124
3924
4398
1004
80
600
100	

I, II, IV 
I
I
I
I, IV 
II
II
I
II
II

II, IV 
II
I
II
II
II
II
III

I, II
II
II
II	
Trenčiansky
  Bánovce nad
         Bebravou 
  Ilava
  Myjava  

  Partizánske

  Považská
          Bystrica
  Prievidza
  Púchov  

  Trenčín  	

33

34
35
36
37
38
39
40
41
42
43
44
45
46
47
48
49
50
51
52	

Otrhánky

Nová Dubnica
Rudník
Brestovec
Baštín
Veľké Bošany
Malé Bošany
Klátova Nová Ves
Janova Ves
Veľké Uherce
Žabokreky nad Nitrou
Zemiansky Kvašov
Prečín
Dubnica
Horenice
Hôrka
Medné
Nosice
Trenčianske Teplice
Dolná Súča	

b

a
a
a
b
b
b
a
a
b
b
a
b
a
b
b
b
b
a
a	

464

351
938
1 734
128
942
374
2 571
932
2 778
697
355
1 421
293
369
93
215
680
1 029
2 635	

700

897
4 500
3 500
206
1 574
644
708
768
3 449
1 276
730
1 110
1 500
500
200
140
540
2 587
6 622	

I
I
II
I
I
I
II
II
II
II
I
I
I
I
I
I
I
I
	
Nitriansky
  Komárno
  Levice
  
  Nitra

  
  
  Nové Zámky
  Topoľčany

  Zlaté Moravce	

53
54
55
56
57
58
59
60
61
62
63
64
65
66
67
68
69	

Pribeta
Levice
Šahy
Nitra 
Dolné Štitáre
Dolné Krškany 
Mikov dvor
Zobor
Mlynárce
Dolné Obdokovce
Ivanka pri Nitre
Zemné
Belince
Kamanová
Mýtna Nová Ves
Tesáre nad Žitavou
Mlyňany	

a
a
a
a
a
a
a
b
a
a
a
a
a
a
a
a
a	

4279
2905
1396
959
749
1105
126
864
531
1019
1491
2634
210
642
441
1118
683	

10 900
10 320
3600
1767
1960
1016
210
1164
1494
3718
1903
2477
1430
1187
1721
4 324
2640	

II, III
I, IV
I
I
I, II
I
I
I, IV
I, IV
II, III
II
II
II
II
II
II
II	
Žilinský
  Bytča
  Liptovský
          Mikuláš

  Martin
  Žilina	

70
71
72
73
74
75
76
77	

Hliník nad Váhom
Liptovská Ondrašová
Liptovský Mikuláš
Palúdzka
Liptovský Hrádok
Važec
Žabokreky
Mojšova Lúčka	

b
b
b
b
b
b
b
b	

601
504
1198
644
482
5969
523
295	

1873
2000
6800
2630
1100
10500
1600
1125	

I, II, IV
I
I, II, IV
I
II
II, III
VI
I	
B. Bystrický
  Banská
          Bystrica

  Banská
          Štiavnica
  Brezno

  Detva  
  Krupina

  Lučenec

  Poltár 
  Revúca

  Rimavská
           Sobota

  Zvolen

  Žarnovica

  Žiar nad
         Hronom	

78
79
80
81
82
83
84
85
86
87
88
89
90
91
92
93
94
95
96
97
98
99
100
101
102
103
104
105
106
107
108
109
110
111	

Badín
Lučatín
Môlča
Podkonice
Poniky
Baďan
Beluj
Lom nad Rimavicou
Šumiac
Detva
Domaníky
Ladzany
Holiša
Píla
Podrečany
Ružiná
Stará Halič
Tomášovce
Uderiná
Cinobaňa
Revúca
Revúčka
Bakta
Hačava
Pavlovce
Teplý Vrch
Vrbovce nad Rimavou
Kráľová
Pliešovce
Zaježová
Banská Hodruša
Kopanice
Žarnovická Huta
Jalná

a
b
b
b
b
b
b
b
a
a
a
a
a
a
a
a
a
a
a
a
a
a
a
a
a
a
a
b
a
a
a
a
a
b	

3 438
1 088
939
2 848
5 904
838
2281
1740
8179
6809
787
2651
1034
755
1162
1085
1760
1410
643
3446
2505
1382
1080
1470
3270
1740
2100
1229
3161
2449
2447
922
83
1080	

1 300
3 400
5 895
2 850
11 000
1 160
2504
4100
4000
20000
2500
5350
250
2565
1440
3195
3570
300
2340
5692
3000
600
752
1297
2351
1320
1618
1995
1000
3700
1461
1094
301
1400	

I, IV
I
I
I
I
I
I
I, III
I, V
I, IV, VI
I, VI
I, VI
VI
VI
VI
VI
VI
VI
VI
I
I, VI
I, VI

I
I
I
I
I, VI

I
	
Prešovský
  Bardejov

  Humenné

  Kežmarok

  Levoča

  Poprad

  Prešov

  Stropkov
  Svidník

  Vranov nad   
        Topľou	

112
113
114
115
116
117
118
119
120
121
122
123
124
125
126
127
128
129
130
131
132
133
134	

Bardejovská Nová Ves
Nižné Raslavice
Rokytov
Ľubiša
Veľpolie
Tvarožná
Zálesie 
Vyšný Slavkov
Pongrácovce
Starý Smokovec
Tatranská Lomnica
Solivar
Varhaňovce
Vyšná Šebastová
Veľkrop
Radoma
Šapinec
Soľ
Žalobín
Banské
Hlinné
Detrík
Sačurov	

a
a
b
a
a
b
b
b
b
b
b
a
b
a
b
a
a
a
b
a
a
b
b	

707
951
513
1002
787
928
479
1718
298
6932
14 202
1249
834
983
1045
1091
510
1029
1188
2986
1459
953
2118	

145
190
180
3500
800
8000
1395
280
585
3000
3000
4421
3265
2870
2421
1820
400
5056
1205
3121
4142
814
6093	

I, IV
I, III
I, III
I, III
I, III
I, III
I, III
I, III
I, III
I, III
I, III
I, III
II, V
I, III
I, III
I, III
I, III
I, III, V
I, III, V
II, V
II, V
I, III
I, III	
Košický
  Košice okolie

  Michalovce

  Rožňava

  Trebišov
  Spiš. N. Ves	

135
136
137
138
139
140
141
142
143
144
145	

Chrastné
Kecerovské Kostoľany
Rozhanovce
Kucany
Ruská
Veľké Raškovce
Dúbravka
Jablonov nad Turňou
Nižná Slaná
Trebišov
Letanovce	

a
b
a
a
a
a
a
b
b
a
b	

473
389
2221
2487
1190
1200
1021
2446
1889
2138
6210	

1230
620
3890
4140
3216
2700
369
6174
3803
16300
3777	

III
III
III
II
II
III
II
III
III
I, IV
V	

Legenda :  

I      - rozvojové územia podľa územných plánov vyšších územných celkov  (krajov SR)
II    - rozvojové  územia s poľnohospodárskym pôdnym fondom 
III   - požiadavky obcí  na usporiadanie vlastníctva k pozemkom (požiadavky vlastníkov)
IV   - podklady ministerstva životného prostredia - štúdie priemyselných parkov 
V    - požiadavky úradu vlády - budovanie infraštruktúry  rómskych osád
VI - požiadavky Slovenského pozemkového fondu – identifikácia pozemkov vo vlastníctve štátu a pozemkov neznámych vlastníkov